OKRESNÁ PROKURATÚRA KEŽMAROK 
Michalská 2493/8A, 060 01 Kežmarok 1

Číslo: Pv 141/15/7703	Kežmarok 18.05.2016 
EEČ: 2-56-68-2016

U Z N E S E N I E

Trestná vec:	obv. XXXXX 
Trestný čin:	Prečin Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátor Okresnej prokuratúry Kežmarok
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX
väzba: nie 
ktorý je trestne stíhaný pre trestný čin:
- Prečin Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry XXXXX zo dňa 3.4.2015 spisová značka Pv 141/15/7703, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

 Skutok spáchal tak, že dňa 15.1.2015 v poobedňajších hodinách vošiel do lesného porastu v lokalite zv. Vojanská hora v katastrálnom území XXXXX, okres XXXXX, odkiaľ z parcely č. 1011/1, ktorá patrí do lesného pôdneho fondu, zapísanej na liste vlastníctva č. 270, bez povolenia a súhlasu odcudzil tri kusy drevnej hmoty, 1ks smreka obyčajného o dĺžke 5m a stredovom priemere 0,22m 1 ks smreka obyčajného o dĺžke 4,5m a stredovom priemere 0,20m a 1 ks smreka obyčajného o dĺžke 4m a stredovom priemere 0,18m a celkovom objeme 0,39m3, očistil ich od konárov, zviazal prineseným povrazom a ťahal za sebou domov, aby ich použil ako palivové drevo v domácnosti, pričom po odchode z lesa bol prichytený príslušníkmi Obvodného oddelenia PZ SR Spišská Belá, čím takto spôsobil pre XXXXX škodu krádežou v sume 13,65,-€.  

Uznesením prokurátora Okresnej prokuratúry XXXXX zo dňa 3.4.2015, spisová značka Pv 141/15/7703, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
 
Odôvodnenie:

	Uznesením prokurátora Okresnej prokuratúry v Kežmarku sp. zn. Pv 141/15/7703 – 9 zo dňa 3. 4. 2015, ktoré nadobudlo právoplatnosť dňa 14.4.2015, bolo rozhodnuté o podmienečnom zastavení trestného stíhania podľa § 216 ods. 1 Trestného poriadku obvineného XXXXX. Trestnej činnosti sa dopustil na tom skutkovom základe, že dňa 15.1.2015 v poobedňajších hodinách vošiel do lesného porastu v lokalite zv. Vojanská hora v katastrálnom území XXXXX, okres XXXXX, odkiaľ z parcely č. 1011/1, ktorá patrí do lesného pôdneho fondu, zapísanej na liste vlastníctva č. 270, bez povolenia a súhlasu odcudzil tri kusy drevnej hmoty, 1ks smreka obyčajného o dĺžke 5m a stredovom priemere 0,22m 1 ks smreka obyčajného o dĺžke 4,5m a stredovom priemere 0,20m a 1 ks smreka obyčajného o dĺžke 4m a stredovom priemere 0,18m a celkovom objeme 0,39m3, očistil ich od konárov, zviazal prineseným povrazom a ťahal za sebou domov, aby ich použil ako palivové drevo v domácnosti, pričom po odchode z lesa bol prichytený príslušníkmi Obvodného oddelenia PZ SR Spišská Belá, čím takto spôsobil pre XXXXX škodu krádežou v sume 13,65,-€. 
                                                            
	Podľa § 307 ods. 2 Trestného poriadku bola obvinenému XXXXX stanovená skúšobná doba v trvaní 12 mesiacov, ktorá začala plynúť dňom právoplatnosti rozhodnutia o podmienečnom zastavení trestného stíhania, teda dňom 14.4. 2015 a uplynula dňom 14.4. 2016.

	V zmysle ustanovenia § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť škodu a vyhovel aj ďalším obmedzeniam a povinnostiam, prokurátor rozhodne, že sa obvinený osvedčil. Ináč rozhodne,
a to aj počas skúšobnej doby, že sa v trestnom stíhaní pokračuje. O osvedčení alebo pokračovaní vydá uznesenie.

	Ako bolo zistené, obvinený XXXXX v priebehu skúšobnej doby viedla riadny život, nedopustil sa žiadnej protispoločenskej činnosti, z miesta trvalého bydliska je hodnotený kladne, podľa správy Obvodného úradu, odbor všeobecnej vnútornej správy v Kežmarku nebol prejednávaný v rámci priestupkového konania, z odpisu registra trestov nie je zrejmá žiadna trestná činnosť.

	Neboli teda zistené žiadne negatívne okolnosti ohľadom osoby obvineného. Spôsobená škoda bola uhradená v plnej výške, ďalšie obmedzenia pri rozhodnutí o podmienečnom zastavení trestného stíhania uložené neboli.

	S poukazom na vyššie uvedené skutočnosti, keďže boli splnené podmienky uvedené v ustanovení § 217 ods. 1 Trestného poriadku, po uplynutí stanovenej skúšobnej doby bolo potrebné rozhodnúť o osvedčení sa obvineného XXXXX. Právoplatnosťou rozhodnutia o osvedčení sa nastávajú účinky zastavenia trestného stíhania podľa § 9 ods. 1 písm. e/Trestného poriadku. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

JUDr. Miloslav Veselovský
prokurátor